Last saved by: Tužinská Alexandra

OKRESNÁ PROKURATÚRA ŽIAR NAD HRONOM 
Nám. Matice slovenskej 6, 965 01 Žiar nad Hronom

Číslo: 1 Pv 349/16/6613-4	Žiar nad Hronom 02.11.2016 
EEČ: 2-52-90-2016
U Z N E S E N I E
Trestná vec:	obv. XXXXX
Trestný čin:	prečin: zanedbanie povinnej výživy podľa § 207 odsek 1, odsek 3 písmeno a Trestného zákona
Rozhodol: 	prokurátorka Okresnej prokuratúry Žiar nad Hronom 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX
väzba: nie
ktorý je trestne stíhaný pre trestný čin:
-	prečin: zanedbanie povinnej výživy podľa § 207 odsek 1, odsek 3 písmeno a Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:

hoci  mu   z ustanovenia  § 62 a nasledujúcich Zákona o rodine číslo 36/2005 
Z.z.  v znení neskorších  predpisov vyplýva povinnosť vyživovať svoje dieťa mal. XXXXX, nar. XXXXX, pričom táto povinnosť mu bola deklarovaná aj rozsudkom Okresného súdu XXXXX sp. zn. XXXXX zo dňa XXXXX, právoplatným dňa XXXXX, ktorým bol zaviazaný prispievať na výživu svojho mal. XXXXX XXXXX, nar. XXXXX výživným vo výške XXXXX XXXXX mesačne počnúc dňom XXXXX vždy do 15-teho dňa v mesiaci vopred k rukám matky XXXXX, nar. XXXXX, trvale bytom XXXXX XXXXX, okres XXXXX, pričom matke mal. dieťaťa museli finančne vypomáhať jej rodičia, avšak obvinený si svoju vyživovaciu povinnosť v mieste trvalého bydliska a na miestach kde sa zdržiaval riadne a včas neplnil od februára roku 2016 do súčasnej doby, čím mu vznikol dlh na výživnom voči XXXXX, nar. XXXXX, trvale bytom  XXXXX  XXXXX,  okres  XXXXX,  vo  výške 252,00 €,    

lebo zanikla trestnosť činu.

Odôvodnenie:

Vyšetrovateľ Okresného riaditeľstva PZ XXXXX uznesením sp. zn. XXXXX zo dňa XXXXX podľa § 199 ods. 1 Trestného poriadku začal trestné stíhanie a podľa § 206 ods. 1 Trestného poriadku vzniesol obvinenie XXXXX, nar. XXXXX XXXXX trvale bytom XXXXX, okres XXXXX, prechodne bytom XXXXX XXXXX, okres XXXXX, za prečin zanedbania povinnej výživy podľa § 207 ods. 1, ods. 3 písm. a) Trestného zákona na tom skutkovom základe, že hoci mu z ustanovenia § 62 a nasledujúcich Zákona o rodine číslo 36/2005 Z.z. v znení neskorších predpisov vyplýva povinnosť vyživovať svoje dieťa mal. XXXXX, nar. XXXXX, pričom táto povinnosť mu bola deklarovaná aj rozsudkom Okresného súdu XXXXX sp. zn. XXXXX zo dňa XXXXX, právoplatným dňa XXXXX, ktorým bol zaviazaný prispievať na výživu svojho mal. XXXXX XXXXX, nar. XXXXX výživným vo výške XXXXX XXXXX mesačne počnúc dňom XXXXX vždy do 15-teho dňa v mesiaci vopred k rukám matky XXXXX, nar. XXXXX, trvale bytom XXXXX XXXXX, okres XXXXX, pričom matke mal. dieťaťa museli finančne vypomáhať jej rodičia, avšak obvinený si svoju vyživovaciu povinnosť v mieste trvalého bydliska a na miestach kde sa zdržiaval riadne a včas neplnil od februára roku 2016 do súčasnej doby, čím mu vznikol dlh na výživnom voči XXXXX, nar. XXXXX, trvale bytom  XXXXX  XXXXX,  okres  XXXXX,  vo  výške 200,00 €.
 
V prípravnom konaní boli vypočutí: obvinený XXXXX, svedkyňa -  poškodená XXXXX. Do vyšetrovacieho spisu boli ďalej zabezpečené potrebné listinné dôkazy, a to: rozsudok Okresného súdu XXXXX sp. zn. XXXXX zo dňa XXXXX, úradný záznam zo dňa XXXXX, kópie poštových poukážok: č. XXXXX na sumu 30,- €, č. XXXXX na sumu 38,- €, č. XXXXX na sumu 200,- €, č. XXXXX na sumu 92,- €, prehľad dlhu na výživnom, rozhodnutie Úradu práce, sociálnych vecí a rodiny - pracovisko XXXXX o priznaní preddavku na pomoc v hmotnej núdzi, návrh na vykonanie exekúcie, návrh na exekúciu na zaplatenie 120,- € s prísl., upovedomenie o začatí exekúcie, správy Úradu práce, sociálnych vecí a rodiny XXXXX na poškodenú, kópia rodného listu, výpis z priestupkovej evidencie, správa Úradu práce, sociálnych vecí a rodiny XXXXX na obvineného, správa Sociálnej poisťovne XXXXX na obvineného, odpis registra trestov na obvineného.

Z rozsudku Okresného súdu XXXXX č. XXXXX zo dňa XXXXX, ktorý nadobudol právoplatnosť dňa XXXXX, vyplýva, že súd obvinenému XXXXX určil vyživovaciu povinnosť vo výške XXXXX XXXXX, ktoré výživné je tento povinný zasielať vždy do 15-eho dňa v mesiaci vopred k rukám matky maloletého dieťaťa – XXXXX, počnúc dňom XXXXX. Zároveň ho zaviazal k úhrade zročného výživného za obdobie XXXXX, ktoré bol povinný zaplatiť v XXXXX mesačných splátkach posielaných spolu s bežným výživným pod stratou výhod splátok a zročnosťou celého dlhu.

Obvinený XXXXX vo svojej výpovedi uviedol, že si je vedomý skutočnosti, že výživné neplatil riadne a včas, a to kvôli tomu, že nemal príjem. Uhradil len v júni 2016 sumu 30,- € , následne v auguste prostredníctvom exekútora 38,- €. Dňa XXXXX poslal poškodenej poštou sumu 200,- €. Uviedol tiež, že vie, že jeho dlh je ešte 52,- €, ktoré po výplate uhradí aj s bežným výživným a vyrovná tak dlh úplne. Obvinený XXXXX uviedol, že ho mrzí, že svoju vyživovaciu povinnosť zanedbával. Túto skutočnosť preukázal kópiou poštových poukážok, ktoré tvoria súčasť vyšetrovacieho spisu.

Túto skutočnosť potvrdzuje vo výsluchu aj svedkyňa – poškodená XXXXX, ktorá uviedla, že je pravdou, že jej obvinený v júni 2016 poslal sumu 30,- €, v auguste prostredníctvom exekútora sumu 38,- € a poľa jeho slov jej dňa XXXXX zaslal sumu 200,- €, ale tú zatiaľ neprebrala. Zostal mu teda dlh na výživnom, spolu aj s bežným výživným vo výške 52,- €, ktoré prisľúbil uhradiť. Súčasťou vyšetrovacieho spisu sú kópie poštových poukážok: č. XXXXX na sumu 30,- €, č. XXXXX na sumu 38,- €, č. XXXXX na sumu 200,- €, č. XXXXX na sumu 92,- €, čím je teda vyrovnané zameškané výživné (vrátane zročného), ako aj bežné výživné. Tiež uviedla, že výživné jej chýbalo, nakoľko ona je nezamestnaná, poberá len dávku v hmotnej núdzi vo výške XXXXX XXXXX a prídavky na dieťa vo výške XXXXX XXXXX. Požiadala príslušný Úrad práce, sociálnych vecí a rodiny o vyplácanie náhradného výživného a tiež požiadala o vymáhanie výživného cestou exekútora. Museli jej finančne vypomáhať rodičia, u ktorých aj so synom býva. Tým, že jej pomáhali rodičia, dokázala synovi zabezpečiť všetko potrebné pre jeho riadny a zdravý vývin. Dieťa teda núdzou netrpelo.

Podľa § 86 ods. 1 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Pod pojmom trvalo nepriaznivé následky trestného činu zanedbania povinnej výživy v zmysle § 207 Trestného zákona je potrebné rozumieť také následky, ktoré nie je možné napraviť alebo odstrániť ani dodatočným splnením povinnosti páchateľom. Ide spravidla o následky vo forme poškodenia telesného alebo duševného zdravia a vývoja oprávnenej osoby, ku ktorým došlo v dôsledku nesplnenia povinnosti páchateľom.

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

Vzhľadom k tomu, že obvinený XXXXX dodatočne uhradil dlh na výživnom v plnej výške a neplnenie si vyživovacej povinnosti nemalo trvalo nepriaznivé následky na výživu oprávnenej osoby rozhodla som tak, ako je uvedené vo výrokovej časti tohto uznesenia a   trestné  stíhanie  som  podľa  §  215  ods.  1  písm.  h)  Trestného  poriadku z a s t a v i l a.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ing. Alexandra Tužinská 
prokurátorka